שיחה:בית תוכנה

message: - בהכירי מקרוב את שוק בתי התוכנה בארץ, חסר לי בערך את התיאור של רוב פעילות בתי התוכנה לפחות בישראל, והיא - אספקת כוח אדם לגופים, בדרך כלל משרדי ממשלה וגופים חצי ציבוריים (בנקים למשל). כוח האדם שמגיע מבית התוכנה אינו מוכשר למלא תפקיד ספציפי או מומחה בתחום מסויים, אלא פשוט נוחת על תקן איש תוכנה. מקסימום הוא מתמצא בשפת התכנות בשימוש אותו גוף. 
לדוגמא: בנק לאומי במרכז המיחשוב בלוד מעסיק מאות איש, שהגיעו מבתי תוכנה שונים. ההבדל בין יוסי שהגיע מבית תוכנה X לבין דני שהגיע מבית תוכנה Y, הוא אך ורק מי נותן להם תלוש משכורת. כלומר - בתי התוכנה אינם אלא חברות כוח אדם של כ"א מיומן (פחות או יותר) בתוכנה. השאלה - למה מס הכנסה או בנק המזרחי מגייס עובדים במיקור חוץ ולא הופך אותם לעובדים מן המניין? התשובה פוליטית-כלכלית וקשורה בהסכמי שכר ותקנים. התיאור שאתה תיארת לקוח מעלוני הפרסום והאתרים של אותם בתי תוכנה, ואינם קשורים למציאות. --ריהטא - שיחה 21:38, 23 בפברואר 2020 (IST)
replies: text: ממה שאני מכיר. יש הבדל בין בתי תוכנה ענקיים לקטנים. בתי תוכנה ענקיים פועלים כפי שאתה מתאר, ריהטא. אבל בתי תוכנה קטנים יותר נותנים גם תמיכה למתכנתים (ושאר בעלי המקצוע), בעיקר בעזרת מומחים בתוך החברה שמסייעים בייעוץ לעובדים בגופים אחרים. אינג. יונה ב. - שיחה - הבה נכחילה 22:48, 23 בפברואר 2020 (IST)
replies: text: :המוצר שבית תוכנה מוכר הוא תוכנה, והמוצר שקבלן כוח אדם מוכר הוא שעות עבודה של עובדים. כיוון שכך, המצב שריהטא מתאר אינו מאפיין בית תוכנה אלא קבלן כוח אדם, ולכן מקומו בערך קבלן כוח אדם - יש קבלנים שמספקים מזכירות, אחרים מספקים עובדי ייצור, ויש גם כאלה המספקים מתכנתים. קבלן כוח אדם המספק מתכנתים אינו בית תוכנה.  מלמד שגם המחוקק רואה בפעילות זו פעילות של קבלן כוח אדם ולא פעילות של בית תתוכנה.

text: :עד כאן העקרונות. בפועל יש בתי תוכנה הפועלים גם כקבלני כוח אדם - אלה שתי פעילויות שונות המתקיימות בחברה אחת, ואפשר לציין זאת בערכים העוסקים בחברות הרלוונטיות. דוד שי - שיחה 06:00, 24 בפברואר 2020 (IST)
replies: text: ::אני מסכים עם העקרונות שלך  ואם זאת, לפי התיאור שלך כל חברה שמציירת תוכנה למכירה היא בית תוכנה. כך שגוגל, מיקרוסופט, פייסבוק הם בתי תוכנה. בארץ כאשר מדברים על בתי תוכנה מדברים על ספקי כ"א לא פחות (ואף יותר) מספקי תוכנות. אם אתה מסכים אם זה האם לא ראוי שנושא זה יוצג כהערה או בהסתייגות כלשהי בערך? אינג. יונה ב. - שיחה - הבה נכחילה 09:30, 24 בפברואר 2020 (IST)
replies: text: :::אין ספק שהחברות שהזכרת הן חברות תוכנה. אפשר להזכיר בערך שבתי תוכנה עוסקים גם בפעילות של קבלן כוח אדם למחשוב. דוד שי - שיחה 19:07, 24 בפברואר 2020 (IST)
replies: text: :::: חברות כמו sqlink, יעל מערכות תוכנה, קונתהל ועוד כל מיני "בתי תוכנה" גדולים כאלו הם בעיקר ספקי כוח אדם. המושג של "מוצר תוכנה" לא ממש רלוונטי למקום כמו מס הכנסה שצריך דברים ספציפיים מאוד, ומשתנים כל שבוע בעקבות מדיניות וחקיקה. --ריהטא - שיחה 07:58, 25 בפברואר 2020 (IST)
replies: text: :::::ספקי כוח אדם הם אולי בתי מתכנתים, ולא בתי תוכנה.

text: :::::כאשר בית תוכנה ניגש למכרז של מס הכנסה, ולוקח על עצמו פרויקט של פיתוח מערכת שנדרשת רק למס הכנסה, זהו בפירוש בית תוכנה. המוצר שהלקוח מקבל הוא מערכת מידע (כלומר תוכנה). העובדה שזו תוכנה שיש לה לקוח יחיד אינה פוגעת בכך שמדובר במוצר, שאמנם אינו חבילת תוכנה (או תוכנת מדף), אבל עדיין זהו מוצר תוכנה. יש בתי תוכנה שמתמקדים בייצור תוכנת מדף, ויש המתמקדים בייצור תוכנה לפי מידה (גם בענפי ייצור אחרים זה המצב: יש שתופרים בגדים בפס ייצור ויש שתופרים חליפות לפי מידת הלקוח), אלה ואלה בתי תוכנה.

text: :::::שונה המצב כאשר מס הכנסה (אם הנמשיך באותה דוגמה) נוטל על עצמו פיתוח מערכת הנחוצה לו, ולשם כך פונה לספק מתכנתים ומזמין חמישה מתכנתים לתקופה של שנה, שיעסקו בפיתוח התוכנה. כאן הלקוח רכש זמן עבודה, לא מוצר.

text: :::::המציאות היא מורכבת, וייתכן שחברה תפעל גם כבית תוכנה וגם כקבלן כוח אדם שמספק מתכנתים, וייתכן אף שעובד בחברה כזו יעבוד חלק מזמנו כעובד של בית תוכנה וחלק מזמנו כעובד של קבלן כוח אדם, אבל חשוב שנהיה מסוגלים להבדיל בין שני סוגי הפעילויות. דוד שי - שיחה 22:04, 25 בפברואר 2020 (IST)
replies: text: ::::::לא מצאתי הבחנה כזו (בין חברה שמפתחת תוכנה לחברה שמספקת עובדים בתחום התוכנה) בערך המקביל באנגלית או בשפה אחרת. אפשר פשוט לציין בערך שבית תוכנה היא חברה שמעסיקה עובדים בתחום פיתוח תוכנה, ושלפעמים יש בה צוותים שמפתחים מוצר, ולפעמים עובדי החברה מועסקים אצל לקוחות החברה לשם פיתוח ותמיכה של מוצרי הלקוח. -- ‏גבי‏ (שיחה | תרומות) 08:13, 9 במרץ 2020 (IST)
replies: text: :::::::כך כבר כתוב בערך, בסוף הפרק "מודלים לפעילות של בית תוכנה". דוד שי - שיחה 21:47, 9 במרץ 2020 (IST)
thread_title: פעילות בתי תוכנה